60 vuotta vanhan kirjekuoren sisältä paljastui pankkisalaisuuksia – katso videolta, kuinka salaperäinen vanha kirje saatiin auki

Vuonna 1958 pankinjohtaja Rafael Mellin (1886-1965) lahjoitti Pori-Seuralle sinetöidyn kirjekuoren, jonka sai avata aikaisintaan vuonna 2020. Kuori avattiin 4. maaliskuuta 2020 kello 12 Satakunnan Museossa. Sen sisältä paljastui kirja, johon on kirjattu tietoja muista porilaisista. On tietoja pankin asiakkaista ja heidän taustoistaan sekä varallisuudestaan. – Tämä on siis todella pankkitoimintaan liittyvä, kertoo Pori-seuran Sirkka-Liisa Hakala . Kirjekuorta on säilytetty vuosikymmenien ajan Pori-Seuran arkistossa ja syyskuusta 2019 lähtien se on ollut esillä Satakunnan Museon Porilaine-näyttelyssä. Kuoren avaaminen liittyy Porin syntymäpäiväviikkoon. Avaamisen jälkeen sisältö tutkitaan tarkemmin ja laitetaan mahdollisuuksien mukaan uudelleen esille näyttelyyn. Näin kuoren avaaminen sujui! Korjattu kello 15.04 päivämäärätietoja.